Diari Oficial de la Generalitat Valenciana


Sumari del DOGV 2482, del 03-04-1995 (1995/834315)

RESOLUCIÓ de 20 de març de 1995, de la directora general de l'Institut Valencià d'Administració Pública, per la qual es convoca un curs sobre «Qualitat en la informació i atenció al ciutadà», adreçat a personal d'administració local.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2482

Data del DOGV
:   03-04-1995

Secció del DOGV
:   ALTRES DISPOSICIONS

Número del document
:   1995/834315


Data del document
:   20-03-1995

Organisme emissor
:   Conselleria d'Administració Pública

Tipus de document
:   Resolució

Correcció d'errades

RESOLUCIó de 20 de març de 1995, de la directora general de l'Institut Valencià d'Administració Pública, per la qual es convoca un curs sobre «Qualitat en la informació i atenció al ciutadà», adreçat a personal d'administració local.   
Aprovat per Resolució de 16 de gener de 1995 (DOGV núm. 2439) el Pla de Formació per a 1995, adreçat al personal de l'administració local, es convoca el curs següent:  
(50272) Qualitat en la informació i atenció al ciutadà  
1. Objectius:  
Dotar els participants de les habilitats suficients en les seues funcions d'informació, combinant la imatge d'eficàcia en el servei al ciutadà amb la de qualitat en els coneixements del lloc de treball.  
2. Continguts:  
1. Teoria de la comunicació.  
2. Sistema d'informació administrativa al públic.  
3. Estructura informativa d'un ajuntament.  
4. Organització de les unitats d'informació. Qualitat del servei.  
5. Tècniques d'escolta.  
6. Comunicació escrita.  
7. Assertivitat.  
8. Anàlisi de la qualitat d'informació, en un servei d'informació al públic.  
9. Atenció a discapacitats.  
3. Adreçat a:  
Personal fix pertanyent al grup D/E de l'administració local, que estiguen en llocs d'atenció al públic.  
4. Durada:  
24 hores.  
5. Impartit per:  
La Diputació d'Alacant.  
6. Llocs i dates:  
València: 15, 17, 22 i 24 de maig. De 12 a 15 hores i de 17 a 20 hores.  
Alacant: 8, 13, 15 i 20 de juny. De 12 a 15 hores i de 17 a 20 hores.  
Castelló: 7, 9, 14 i 16 de novembre. De 12 a 15 hores i de 17 a 20 hores.  
7. Preus:  
D'acord amb l'Ordre de 8 de gener de 1993, del conseller d'Administració Pública, per la qual s'estableixen els preus públics a percebre per l'Institut Valencià d'Administració Pública (DOGV núm. 1956, de 3 de febrer de 1993), els preus són:  
Grup D: 12.000 PTA  
Grup E: 11.400 PTA  
8. Participants: 20 en cada edició.  
9. Sol·licituds:  
Les sol·licituds hauran d'adreçar-se a l'IVAP, carrer Museu num. 3, 46516 València, fax (96) 386 63 38, fins 10 dies abans d'iniciar-se el curs. Aquestes hauran d'anar autoritzades per l'alcaldia, regidoria delegada o cap del servei corresponent.  
En cas que d'una mateixa corporació existissen diverses peticions, haurà de trametre's una relació prioritzada de les citades sol·licituds, d'acord amb els models que s'hi adjunten.  
València, 20 de març de 1995.- La directora general de l'IVAP: Juana Serna Masiá.